പീഡനക്കേസില് അറസ്റ്റിലായ വ്യവസായിയുടെ വസതിയില് അതിക്രമം തലശ്ശേരി: പീഡനക്കേസില് അറസ്റ്റിലായി റിമാന്ഡില് കഴിയുന്ന വ്യവസായിയുടെ വീട്ടില് അജ്ഞാത സംഘത്തിെന്റ അതിക്രമം.ഉച്ചുമ്മല് കുറുവാങ്കണ്ടി ഷറഫുദ്ദീെന്റ കുയ്യാലി ഷറാറ ബംഗ്ലാവിലാണ് കഴിഞ്ഞദിവസം അതിക്രമം നടന്നത്. രാത്രി 11ഒാടെയാണ് സംഭവം. മാരുതി കാറിലെത്തിയ അഞ്ചംഗ സംഘമാണ് വീട്ടില് അതിക്രമിച്ചു കയറിയതെന്നാണ് പരാതി.ബംഗ്ലാവിെന്റ ഓട്ടോമാറ്റിക് ഗേറ്റ് ബലം പ്രയോഗിച്ച് തള്ളിത്തുറന്ന് അകത്തുകയറിയ സംഘം വീട്ടുവരാന്തയില് ഏറെനേരം ശീട്ടുകളിച്ചു. വീട്ടിലുള്ളവര് പുറത്തുപോവാന് ആവശ്യപ്പെട്ടപ്പോള് കൊല്ലുമെന്ന് ഭീഷണിപ്പെടുത്തിയതായും പറയുന്നു. ഇവരുടെ പരാക്രമത്തില് ഗേറ്റിെന്റ ഓട്ടോമാറ്റിക് സംവിധാനം തകര്ന്നു. ഏതാണ്ട് രണ്ട് ലക്ഷം രൂപയുടെ നഷ്ടമുണ്ടായി. ധര്മടം പൊലീസ് സ്റ്റേഷന് പരിധിയിലെ 15കാരിയെ പീഡിപ്പിച്ച കേസില് അറസ്റ്റിലായ ഷറഫുദ്ദീന് ഒരു മാസമായി റിമാന്ഡിലാണ്. ഇയാളുടെ ജാമ്യാപേക്ഷ കോടതി തള്ളിയിരുന്നു. വീട്ടില് അതിക്രമം നടത്തിയതിന് ഷറഫുദ്ദീെന്റ ഭാര്യയുടെ പരാതിയില് തലശ്ശേരി പൊലീസ് കേസെടുത്ത് അന്വേഷണമാരംഭിച്ചു.